Jegyzőkönyv

az egyrészről az Európai Gazdasági Közösség, valamint másrészről Dánia kormánya és Grönland helyi kormánya között létrejött halászati megállapodásban előírt halászati feltételek megállapításáról szóló negyedik jegyzőkönyv módosításáról

A vegyes bizottság 2003. június 16–18. között tartott ülésének következtében, 2004. január 1-jétől a negyedik jegyzőkönyv [1] a következőképpen módosul:

1. Az 1. cikk helyébe a következő rendelkezés lép:

"1. cikk

(1) Ezt a jegyzőkönyvet 2001. január 1-jétől 2006. december 31-ig kell alkalmazni a halászati tevékenységekre.

(2) A megállapodás 2. cikkében említett kvótákat a rendelkezésre álló tudományos információk figyelembevételével évente rögzítik. A kvóták a Grönland teljes kifogható mennyiségéből a megállapodás 7. cikke első bekezdésében említett – és e jegyzőkönyv 2. cikkében feltüntetett – mennyiségek kivonásával keletkező mennyiséggel egyeznek meg, azonban nem haladhatják meg a következő mennyiségeket:

(tonna) |

Faj | Nyugati állomány (NAFO 0/1) | Keleti állomány (ICES XIV/V) |

Tőkehal | pm | |

Vörös álsügér | 0 | 25500 |

Grönlandi laposhal | 1500 | 9000 |

Garnélák | 4000 | 5675 |

Óriás laposhal | 200 | 1000 |

Kapelán | | |

Pisze gránátoshal | 1350 | 2000 |

Jeges-tengeri pók | 1000 | |

Járulékos halfogás | 2000 | |

(3) A garnélák kelet-grönlandi kvótája lehalászható Grönland nyugati részein, feltéve, hogy a grönlandi és a közösségi hajótulajdonosok közötti kvóta-átruházási megállapodásokra az egyes vállalkozások szintjén került sor. Grönland helyi kormánya vállalja, hogy elősegíti az ilyen megállapodások létrejöttét. A kvóták átruházása csak legfeljebb évi 2000 tonna mennyiségen belül történhet Grönland nyugati részein. A közösségi hajók által végzett halászat a grönlandi hajótulajdonosok részére kibocsátott engedélyekben megállapított feltételek szerint történik.

(4) Kísérleti halászati tevékenységekre szóló engedélyeket maximum hat hónapos kísérleti időszakra adnak ki a 9. cikkel és az V. melléklettel összhangban.

(5) Amennyiben a felek arra a következtetésre jutnak, hogy a kísérleti programok pozitív eredménnyel zárultak, Grönland helyi kormánya az új fajok halászati lehetőségeinek 50 %-át a Közösség hajóflottájának biztosítja, e jegyzőkönyv lejártáig. Ez a 11. cikk (2) bekezdésében említett pénzügyi kompenzáció megfelelő növelésével együtt történik."

2. A 2. cikk helyébe a következő rendelkezés lép:

"2. cikk

A megállapodás 7. cikkének (1) bekezdésében említett mennyiségek évente a következők:

(tonna) |

Faj | Nyugati állomány (NAFO 0/1) | Keleti állomány (ICES XIV/V) |

Tőkehal | 50000 | |

Vörös álsügér | 2500 | 5000 |

Grönlandi laposhal | 4700 | 4000 |

Garnélák | 25000 | 1500" |

3. 2.A 3. cikket el kell hagyni;

4. A 9. cikk helyébe a következő rendelkezés lép:

"9. cikk

A felek elősegítik többek között a mélytengeri fajok, a fejlábúak, a Vénusz-kagylók és a kapelánok (nyugati állomány) kísérleti halászatát a grönlandi vizeken. E célból bármely fél kérésére konzultációt folytatnak, és eseti alapon meghatározzák az érintett fajokat, feltételeket és egyéb paramétereket. A kísérleti halászatot a szerződő felek az V. melléklettel összhangban hajtják végre."

5. A 11. cikk helyébe a következő rendelkezés lép:

"11. cikk

(1) A megállapodás 6. cikkében említett pénzügyi kompenzáció e jegyzőkönyv érvényességi idejére évi 42820000 euró, amely az egyes halászati évek kezdetén fizetendő.

(2) A pénzügyi kompenzációból 31760679 euró a halászati lehetőségek fejében járó összegnek tekintendő. Az összeget minden halászati év folyamán ki kell igazítani, ha az 1. cikkben szereplő táblázatban említett kvótamennyiségeken felül a Közösség részére kiegészítő kvótát biztosítanak. A kiigazítást azoknak a különböző fajoknak a piaci ára alapján kell kiszámítani, amelyekre kiegészítő kvótát osztottak ki.

(3) Grönland 20000 tonna mennyiségű tőkehal-egyenértéket biztosít a Közösség számára, amelyet a Közösség kiegészítő fogási lehetőségek megszerzése céljából használhat fel. E tőkehal-egyenérték a (2) bekezdésben említett kiigazított kompenzáció legfeljebb 50 %-át képezheti.

(4) A megállapodás 8. cikke szerinti kiegészítő fogási lehetőségek elosztása tekintetében követendő eljárást a III. melléklet határozza meg.

(5) A hajótulajdonosok által az engedélyekért közvetlenül fizetett összegből származó pénzügyi hozzájárulást levonják a 11. cikk (1) bekezdésében megállapított közösségi teljes kompenzációból. A hajók által fajonként és tonnánként fizetendő engedéllyel kapcsolatos díjakat a VI. melléklettel összhangban állapítják meg. A halászati engedélyek kiadásának módjával kapcsolatos technikai végrehajtási intézkedéseket a szerződő felek egy közigazgatási megállapodás keretében állapítják meg.

(6) Grönland költségvetési támogatást nyújt a halászati ágazatnak a jegyzőkönyv hátralevő három évében, a grönlandi miniszterelnök által 2003. június 12-én Prodi elnök úrhoz intézett levélben vállalt politikai kötelezettségekkel összhangban. A Grönland helyi kormánya által önállóan meghatározott grönlandi halászati politika reformjának stratégiai irányait és céljait, illetve a grönlandi halászati ágazatnak nyújtott költségvetési támogatás meghatározásának, végrehajtásának és ellenőrzésének technikai részleteit egy, a Grönland és az Európai Közösség között kötendő közigazgatási megállapodásban kell meghatározni. Grönland 500000 eurót fordít a Grönlandi Természeti Erőforrások Intézete költségvetésének emelésére."

6. A 14. cikk helyébe a következő rendelkezés lép:

"14. cikk

2005. június 30-ig a felek értékelik e jegyzőkönyv végrehajtását a következő megállapodás megkötését célzó tárgyalások előkészítése érdekében."

7. Az I. mellékletet el kell hagyni;

8. A következő V. melléklettel egészül ki:

V. MELLÉKLET

A kísérleti halászat végrehajtási szabályai

Grönland helyi kormánya és az Európai Közösség közösen döntést hoznak arról, hogy az Európai Közösség mely piaci szereplői, mikor és hogyan hajtsák végre a kísérleti halászati tevékenységeket. A hajók kutatómunkájának megkönnyítése érdekében Grönland helyi kormánya (a Grönlandi Természeti Erőforrások Intézetén keresztül) átadja a rendelkezésre álló tudományos és egyéb alapvető információkat.

A grönlandi halászati ágazatot szorosan be kell vonni (koordináció és párbeszéd a kísérleti halászat végrehajtásában).

A programok időtartama legfeljebb hat hónap és legalább három hónap, kivéve, ha szerződő felek közös egyetértéssel módosítják azt.

A jelöltek kiválasztása a kísérleti halászati programok végrehajtására:

Az Európai Bizottság továbbítja a grönlandi hatóságoknak a kísérleti halászatra vonatkozó engedélyek iránti kérelmeket. A technikai dokumentációnak a következő adatokat kell tartalmaznia:

- a hajó műszaki jellemzői,

- a hajótisztek halászattal kapcsolatos szakértelme,

- a program javasolt technikai paraméterei (időtartam, halászfelszerelés, kutatási terület stb.).

Grönland helyi kormánya technikai párbeszédet kezdeményez a grönlandi kormány közigazgatási szervei, az Európai Bizottság és az érintett hajótulajdonosok bevonásával, ha azt szükségesnek ítéli.

A program megkezdése előtt a hajótulajdonosok benyújtják a grönlandi hatóságoknak és az Európai Bizottságnak:

- a már a fedélzeten lévő halfogásról szóló nyilatkozatot,

- a program során alkalmazni kívánt halászfelszerelés műszaki jellemzőit,

- az arra vonatkozó nyilatkozatot, hogy betartják a grönlandi halászati előírásokat.

A program ideje alatt a tengeren az érintett hajtótulajdonosok:

- heti fogási jelentést adnak le a Grönlandi Természeti Erőforrások Intézete, a grönlandi hatóságok és az Európai Bizottság részére, napi és hálókivetésenkénti bontásban, amely tartalmazza a program technikai paramétereinek leírását is (helyzet, mélység, dátum és idő, fogások és egyéb megfigyelések vagy megjegyzések),

- megadják a hajó helyzetét, sebességét és útirányát a VMS segítségével,

- biztosítják egy grönlandi tudományos megfigyelő vagy a grönlandi hatóságok által választott megfigyelő jelenlétét a hajón. A megfigyelő feladata az, hogy tudományos fogási adatokat gyűjtsön a fogásról, illetve mintát vegyen a fogásokból. A megfigyelőt hajótisztként kell kezelni, és a fedélzeten való tartózkodásának költségeit a hajótulajdonos fedezi. A megfigyelő hajón való tartózkodásának időtartamát, a kiindulási és érkezési kikötőt a grönlandi hatóságokkal egyetértésben határozzák meg. A hajónak nem kell havonta egy vagy két alkalomnál többször kikötnie, kivéve, ha a szerződő felek ellenkező értelmű megállapodást kötnek,

- a grönlandi vizek elhagyásakor hajóit ellenőrzés céljából rendelkezésre bocsátják, ha a grönlandi hatóságok azt kérik,

- biztosítják, hogy betartsák a grönlandi halászati előírásokat.

A tudományos program alatti halzsákmány – beleértve járulékos halfogást is – a hajótulajdonos tulajdonában marad.

A grönlandi hatóságok kijelölnek egy kapcsolattartó személyt, aki az olyan, előre nem látható problémák megoldásáért felelős, amelyek a kísérleti halászati programok előrehaladását hátráltathatják.

9. A következő VI. melléklettel egészül ki:

VI. MELLÉKLET

Az engedélyekre vonatkozó díjak

A következő díjtételeket

[1] A díjtételek a piaci és a halászati helyzet alakulásának figyelembevételével rendszeres időközönként a szerződő felek közigazgatási megállapodásai révén kiigazíthatók.

kell alkalmazni:

Állatfaj | EUR/tonna |

Vörös álsügér | 52 |

Grönlandi laposhal | 85 |

Garnélák | 74 |

Óriás laposhal | 199 |

Kapelán | 7 |

Pisze gránátoshal | 10 |

Jeges-tengeri pók | 122 |

[1] HL L 209., 2001.8.2., 2. o.

--------------------------------------------------